b'\n_START_ARTICLE_\n\xc5\xa0akut\xc4\x97 (lo\xc5\xa1imuose)\n_START_SECTION_\nLa\xc5\xbeybos\n_START_PARAGRAPH_\nTarkime, vyksta beisbolo rungtyn\xc4\x97s Boston\xe2\x80\x93NY. U\xc5\xbe Boston pergal\xc4\x99 si\xc5\xablomas koeficientas yra 2,20, u\xc5\xbe jo prie\xc5\xa1ininko pergal\xc4\x99 \xe2\x80\x93 1,90. Reikia patikrinti, ar esant tokiems koeficientams bus \xc5\xa1akut\xc4\x97? \xc5\xa0akut\xc4\x97s skai\xc4\x8diavimai atliekami naudojant formul\xc4\x99 (2):_NEWLINE_G= 1 / K(B) + 1 / K(N) (2)_NEWLINE__NEWLINE_K(B) \xe2\x80\x93 koeficientas, si\xc5\xablomas u\xc5\xbe pirm\xc4\x85 alternatyv\xc4\x85, \xc5\xa1iuo atveju \xe2\x80\x93 koeficientas u\xc5\xbe Boston pergal\xc4\x99._NEWLINE__NEWLINE_K(N) \xe2\x80\x93 koeficientas si\xc5\xablomas u\xc5\xbe antr\xc4\x85 alternatyv\xc4\x85, \xc5\xa1iuo atveju \xe2\x80\x93 koeficientas u\xc5\xbe NY pergal\xc4\x99. G \xe2\x80\x93 garantija, abstraktus dydis, kuris nurodo, ar yra \xc5\xa1akut\xc4\x97,_NEWLINE__NEWLINE_a) Jeigu G yra ma\xc5\xbeiau vieneto (1,00), tuomet \xc5\xa1akut\xc4\x97 yra,_NEWLINE__NEWLINE_b) Jeigu G yra vienetas arba daugiau, tuomet \xc5\xa1akut\xc4\x97s n\xc4\x97ra._NEWLINE__NEWLINE_Atlikus skai\xc4\x8diavim\xc4\x85, G= 1/2,20 + 1/1,90 matome, kad G yra 0,981_NEWLINE__NEWLINE_Kadangi G ma\xc5\xbeiau vieneto, tai yra \xc5\xa1akut\xc4\x97.\n_START_SECTION_\nPinig\xc5\xb3 paskirstymas\n_START_PARAGRAPH_\nDabar reikia paskirstyti pinigus taip, kad bet kurios baigties atveju tur\xc4\x97ti laim\xc4\x97jim\xc4\x85._NEWLINE__NEWLINE_Prad\xc5\xbeioje nustatomas galimas laim\xc4\x97jimas (3):_NEWLINE__NEWLINE_L = B / G (3)_NEWLINE__NEWLINE_L \xe2\x80\x93 numatomas laim\xc4\x97jimas,_NEWLINE__NEWLINE_B \xe2\x80\x93 statoma pinig\xc5\xb3 suma,_NEWLINE__NEWLINE_G \xe2\x80\x93 garantija._NEWLINE__NEWLINE_Tarkime, yra 100 Lt. Tai yra J\xc5\xabs\xc5\xb3 bankas, kuris formul\xc4\x97je pa\xc5\xbeym\xc4\x97tas raide B, Tuomet J\xc5\xabs, naudojant formul\xc4\x99 (3), atliekate skai\xc4\x8diavim\xc4\x85._NEWLINE__NEWLINE_L = 100 / 0,981 = 101.95 (statant vien\xc4\x85 \xc5\xa1imt\xc4\x85 lit\xc5\xb3 laimite 1,95 Lt \xc5\xa1imtaprocentinio pelno, absoliu\xc4\x8diai be jokios rizikos)_NEWLINE__NEWLINE_Pinig\xc5\xb3 paskirstymas u\xc5\xbe abi komandas vykdomas naudojant formules (4) ir (5)\xc2\xa0:_NEWLINE__NEWLINE_S (B) = L / K(B) = 101,95 / 2,20 = 46,34 Lt., ir tas pats su (4)_NEWLINE__NEWLINE_S (N) = L / K(N) = 101,95 / 1,90 = 53,66 Lt (5)_NEWLINE__NEWLINE_Taigi, statote 100 Lt., pinigai statomi u\xc5\xbe Boston pergal\xc4\x99 46,34 Lt, esant koeficientui 2,20 ir u\xc5\xbe NY 53,66 Lt, esant koeficientui 1,90._NEWLINE__NEWLINE_Bet kuriai i\xc5\xa1 komand\xc5\xb3 laim\xc4\x97jus, atgaunate 101,95 lit\xc5\xb3 nuo \xc4\xafd\xc4\x97t\xc5\xb3 100 Lt.\n_START_SECTION_\nPavyzdys esant trims \xc4\xafmanomoms baigtims\n_START_PARAGRAPH_\nTarkime, vyksta futbolo rungtyn\xc4\x97s ir \xc4\xafmanomos 3 alternatyvos._NEWLINE__NEWLINE_Tuomet, norint nustatyti ar yra \xc5\xa1akut\xc4\x97, skai\xc4\x8diavimas atliekamas taip:_NEWLINE__NEWLINE_G = 1 / K(1) + 1 / K(lygiosios) + 1 / K(2) (6)_NEWLINE_Jeigu G ma\xc5\xbeiau vieneto, tai yra \xc5\xa1akut\xc4\x97, o pinig\xc5\xb3 paskirstymas atliekamas taip, kaip parodyta pirmajame pavyzdyje.\n_START_SECTION_\n\xc5\xa0akut\xc4\x97 su \xe2\x80\x9ekoridoriumi\xe2\x80\x9c\n_START_PARAGRAPH_\nTai yra ta pati \xc5\xa1akut\xc4\x97, tik \xc5\xa1iuo atveju \xc5\xbeaid\xc4\x97jas neturi 100\xc2\xa0% laim\xc4\x97jimo garantijos. Tai yra vienos pa\xc4\x8dios nerealiausios alternatyvos atmetimas._NEWLINE__NEWLINE_Pavyzdys:_NEWLINE__NEWLINE_Tarkime, vyksta krep\xc5\xa1inio rungtyn\xc4\x97s ir bukmekeriai si\xc5\xablo tokius koeficientus:_NEWLINE__NEWLINE_K(1) \xe2\x80\x93 1,90\xc2\xa0; K (lygiosios) \xe2\x80\x93 15,00\xc2\xa0; K(2) \xe2\x80\x93 2,20_NEWLINE__NEWLINE_Prad\xc5\xbeioje turim nustatyti garantij\xc4\x85 pagal (6) formul\xc4\x99, nes jau yra 3 alternatyvos_NEWLINE__NEWLINE_Atlikus skai\xc4\x8diavim\xc4\x85 garantija (G) yra 1,048, nes_NEWLINE__NEWLINE_G = 1 / K(1) + 1 / K(lygiosios) + 1 / K(2) = 1 / 1,90 + 1 / 15 + 1 / 2,20 = 1,048_NEWLINE_Tai rei\xc5\xa1kia: jeigu J\xc5\xabs statysite 100 Lt, gal\xc4\x97site laim\xc4\x97ti tik 95,48 lit\xc5\xb3, proporcingai paskirstydami pinigus._NEWLINE_\xc5\xbdaid\xc5\xbeiant \xc5\xa1akut\xc4\x99 su koridoriumi, i\xc5\xa1metama ma\xc5\xbeiausiai tik\xc4\x97tina baigtis \xe2\x80\x93 lygiosios. Taigi atmetus lygi\xc4\x85sias naudojame jau (2) formul\xc4\x99, kur garantija yra ma\xc5\xbeiau vieneto._NEWLINE__NEWLINE_Tuomet, jei rungtyn\xc4\x97s baigsis vienos i\xc5\xa1 komand\xc5\xb3 pergale, lo\xc5\xa1\xc4\x97jas laimi pinigus, bet jei rungtyn\xc4\x97s baigsis lygiosiomis, lo\xc5\xa1\xc4\x97jas praranda visus pinigus, nes n\xc4\x97ra atlik\xc4\x99s statymo u\xc5\xbe lygi\xc4\x85sias.'